**ПРАВИЛНИК**

**КУПА ШАХОВСКОГ САВЕЗ ЦЕНТРАЛНЕ СРБИЈЕ**

**Члан 1.**

Шаховски савез централне Србије у сарадњи са хотелом „Шумарице“ организује у времену од 29. априла до 2. маја 2018. године у хотелу „Шумарице“ у Крагујевцу Куп Централне Србије у шаху за 2018. годину.

**Члан 2.**

Право учешћа имају сви клубови Прве и Друге лиге Централне Србије (изузев шаховских клубова Металац – Горњи Милановац, Борац – Чачак и Трепча – Косовска Митровица, који имају директно право наступа на Купу „Светозара Глигорића“ за 2018. годину) и по три клуба са Куп такмичења по окрузима.

**Члан 3.**

Такмичење се игра по швајцарском систему у 6 кола паровање варијанта ”Холандска варијанта”. Екипу чине 4 играча и 2 резерве.

Клубови наведени у члану 2. овог Правилника могу наступати на такмичењу само са играчима који су према важећим прописима регистровани за 2018. годину.

**Члан 4.**

Такмичење се игра по ФИДЕ правилима шаха и Правилнику о екипним такмичењима.

Темпо игре је 40 потеза за 90 минута, а затим 15 минута по играчу до краја партије уз бонус од 30 секунди почевши од првог потеза.

Појединачни резултати ће се рејтинговати.

Организатор ће преносити преко интернета три најзанимљивија меча.

**Члан 5.**

Игра се у сали хотела „Шумарице“ у Крагујевцу.

Техничка конференција ће се одржати у турнирској сали 29. априла у 13.00 часова.

На техничкој конференцији прочитаће се Правилник такмичења, а капитени свих екипа су обавезни да на унифицираном обрасцу предају главном судији основне саставе уз оверене такмичарске књижице за 2018. годину за своје играче.

Основни састав може бити постављен произвољно без обзира на шаховске титуле и рејтинг.

**Члан 6**

Свечано отварање обавиће се 29. априла у 15.45 часова. Одмах затим почеће прво кола.

Церемонија проглашења коначног пласмана обавиће се 30 минута по завршетку последњег кола.

Чланови екипа обавезни су да присуствују церемонијама отварања и затварања Купа

**Члан 7.**

Распоред по колима:

1. коло 29. април у 16 часова
2. коло 30. април у 9 часова
3. коло 30. април у 16 часова
4. коло 1. маја у 9 часова
5. коло 1. маја у 16 часова
6. коло 2. маја у 9 часова

**Члан 8.**

Измена састава за поједина кола врши се у складу са Правилником о екипним такмичењима.

Измена састава врши се искључиво на обрасцима организатора, а исте ће примати дежурни судија у сали за игру **до** **15.00** **часова,** **уколико се коло игра у поподневном** **термину**,односно **до 8.00 часова, уколико се коло игра у преподневном термину**.

Измена састава за поједино коло пуноважна је само уз потпис капитена екипе.

Кашњење на партију је дозвољено 15 минута.

**Члан 9.**

Коначан пласман екипа у такмичењу одређује се на основу броја освојених меч бодова (победа у мечу доноси 3 бода; нерешен резултат доноси 1 бод; пораз у мечу не доноси бодове).

У случају деобе критичних места пласман ће се одредити према следећим критеријумима:

* већи број поена;
* Средњи Бухолц (минус најлабији резултат)
* међусобни резултат (резултати);
* бољи успех према Сонеборн – Бергер систему примењен на меч бодове;
* Жреб.

**Члан 10.**

Победничкој екипи припашће пехар у трајно власништво као и медаље за три првопласиране екипе.

.

**Члан 11.**

Главни судија Купа Централне Србије је Бобан Милојевић, међународни судија, а његови заменици су: Петар Милошевић ФИДЕ судија и Мирослав Живановић национални судија.

**Члан 12.**

Одлуке судија су извршне, на њих се може уложити жалба Турнирском одбору најкасније 30 минута по завршетку сеансе. Жалба се таксира са 10.000 динара. Жалба се предаје главном судији, у писаној форми.

Турнирски одбор доноси одлуку најкасније до сат времена до почетка кола и она је коначна. У случају повољног решења жалбе такса се враћа жалиоцу.

**Члан 13.**

Турнирски одбор сачињава троје носиоца највише међународне судијске титуле, чланова Удружења судија Шаховског савеза централне Србије, које одреди председник Удржења Бранислав Шухартовић, а који ће уједно бити и председник ТО.

**Члан 14.**

У простору за игру могу бити само играчи чије су партије у току и капитен екипе. Играчи које заврше партију дужни су да одмах напусте простор за игру. Анализа партија у простору за игру строго је забрањена.

**Члан 15.**

Све што није дефинисано Правилником у погледу правила игре и турнирских правила, решиће главни судија на основу важећих прописа.

**Члан 16.**

Овај Правилник прописао је Шаховски савез централне Србије и сви учесници дужни су да га се придржавају.

Сагласност са Правилником капитени екипа потврђују предајом основног састава.

У Београду, 24. априла 2018. године

ШАХОВСКИ САВЕЗ ЦЕНТРАЛНЕ СРБИЈЕ

Миливоје Миливојевић, секретар